section_heading: Prve tri sezone (od 1996. do 1999.)
paragraph_text: mini|desno|Bryant šutira slobodna bacanja. Tijekom svoje rookie sezone, Kobe je uglavnom ulazio s klupe kao zamjena za Eddie Jonesa i Nick Van Exela. U to vrijeme postao je najmlađim igračem koji je ikada zaigrao u NBA ligi. Igrao je u prosjeku 15,5 minuta i zabijao nešto više od 7,5 poena. No, ubrzo je postao poznat po zakucavanjima, pogotovo nakon što je na All-Star vikendu 1997. pobijedio u natjecanju u zakucavanju. Na kraju sezone izabran je zajedno s tadašnjim suigračem Travisom Knightom u drugu NBA All-Rookie petorku.